Egyablakos számla

Az „Egyablakos számla” a rövid megnevezése a „Közösségben letelepedett vagy ott lakóhellyel, szokásos tartózkodási hellyel rendelkező nem adóalanyok részére nyújtott telekommunikációs szolgáltatások, rádiós és audiovizuális médiaszolgáltatások, valamint elektronikus úton nyújtott szolgáltatások”-nak, azaz rövidebben a az EU-n belüli magánszemélyeknek távolról is nyújtható szolgáltatásoknak.

Az „egyablakos” megnevezés onnan ered, hogy „a nem adóalany részére távolról is nyújtható szolgáltatások esetében a szolgáltatásnyújtó adóalany a letelepedésének államától eltérő tagállamban keletkezett adófizetési kötelezettségének az egyablakos rendszer segítségével is eleget tehet, saját tagállamának adóhatóságán keresztül. Azon ügyletek tekintetében, amelyek után az adóalany az adófizetési kötelezettségét az egyablakos rendszer alkalmazásával teljesíti, az ügyletek bizonylatolására annak a tagállamnak a szabályait kell alkalmazni, ahol az adóalanyt az egyablakos rendszerbe regisztrálták. Tehát egy olyan adóalanynak, akit belföldön regisztráltak az egyablakos rendszerbe, a magyar számlázási szabályokat kell alkalmaznia az egyablakos rendszeren keresztül elszámolt ügyletei vonatkozásában (Áfa tv. 158/A. § (4) bekezdés).”

Az ilyen módon kiállított számlán bármilyen más EU tagállam áfakulcsa szerepelhet.

Az Egyablakos számlák nem kerülnek beküldésre a NAV Online számla rendszerbe.

A hatályos szabályozásnak megfelelve ehhez a művelethez kizárólag olyan partnert lehet kiválasztani, aki személyként van a rendszerben feltüntetve, és címe Magyarországon kívüli, de EU-n belüli. Nem rendelkezhet adószámmal, EU-s adószámmal, csoportazonosító számmal, vagy harmadik országbeli adószámmal.

Használatához fel kell venni a használni kívánt áfakulcsot az Áfakulcsok törzsadatban olyan módon, hogy:

Nem adómentes: ki kell pipálni

ÁFA kulcs: a kívánt százalék érték, pl. 19.

Belföldi: NEM szabad kipipálni.

Külföldi: ki kell pipálni.

Az ilyen módon megadott áfakulcsok közül a számla tételeknél lehet kiválasztani a használni kívántat.

További információk:

Bizonylat készítés

Árfolyam rögzítés

Áfakulcsok